open-index/open-wikipedia-markdown huggingface dataset:
עריכה אנליטית

**עריכה אנליטית**, המכונה גם "עריכה המשכית" היא סגנון העריכה הנרטיבי השלט בקולנוע ובטלוויזיה. המטרה של העריכה האנליטית היא לרכך את חוסר ההמשכיות הטבוע בתהליך העריכה ולבסס התאמה לוגית בין שוטים (קטעי צילום), כך שהפעולה העלילתית תיראה ברורה והמשכית. ברוב הסרטים, התאמה לוגית זו מושגת על ידי חיתוך המשכי, כלומר חיתוך המדגיש תיאום של חלל וזמן בין השוטים. העריכה האנליטית היא טכניקה המשמשת ברוב סרטי העלילה כיום.

## טכניקות העריכה האנליטית

**עקרונות יסוד בעריכה אנליטית**

**שוט מכונן**

בעריכה האנליטית הקלאסית, **[[שוט מכונן]]** (Establishing Shot) הוא כינוי לשוט שמטרתו היא להציג את זירת הפעולה שבה מתרחשת הסצנה, ולעיתים אף להציג את מכלול הדמויות שיוצגו בסצנה, כאשר בהמשכה הדמויות יוצגו ממרחקי צילום קרובים יותר. השוט המכונן מצוי בקירוב רב לתחילתה של הסצנה, ולרוב זהו השוט הראשון. בדרך כלל, שוט מכונן הוא שוט של צילום מרחוק.

סצנה יכולה להכיל יותר משוט מכונן אחד. למשל, אם במהלך הסצנה הדמויות זזות ונעות במרחב זירת הפעולה כאשר הן מצולמות בצילום מקרוב, מקובל לחזור לשוט מכונן מחדש (Re-Establishing Shot), על מנת שמיקומן של הדמויות במרחב יהיה ברור לצופים.

### עיקרון שלושים המעלות

עקרון 30 המעלות הוא קו מנחה בסיסי בעריכת סרטים, אשר קובע כי על המצלמה לזוז לפחות ב-30° בין שוטים שונים המחוברים זה אחר זה והמציגים אותו נושא. שינוי זה של פרספקטיבה גורם לשוטים להיראות שונים דיים כדי להימנע מג'אמפ קאט. מילוי אחר עיקרון זה עשוי לרכך את האפקט של שינוי מרחק השוט, לדוגמה - שינוי ממדיום שוט לקלוז אפ. תזוזה בזווית גדולה מדי עלולה להפר את חוק מאה שמונים המעלות.

**חיתוך מן הכלל אל הפרט**

חיתוך בעריכה מצילום כללי של הסצנה אל פרט מסוים, אובייקט, דמות או כמה מהם ביחד. חיתוך כזה מכניס את הצופה אל תוך הסצנה וממקד את תשומת ליבו בפרטים מסוימים בה ובכך הוא יכול להעיד על משמעותם.

**חיתוך בתנועה**

עקרון של העריכה הקלאסית השואף שכל שוט יתחיל ויגמר בתנועה שמושכת את תשומת ליבו של הצופה ומטשטשת את המעבר בין השוטים.

**עקרון מאה ושמונים המעלות**

בעריכה קלאסית מקובל כי הצילומים של סצנה יעשו מצד אחד של ההתרחשות. תנועת המצלמה היא רק בתחום של 180 מעלות ביחס למרחב.

**התאמת כיווני המבט**

התאמת זווית מבטם של הדמויות למיקומם במרחב. כלומר, אם דמות נמצאת בצד שמאל של הצילום המכונן היא תביט לימינה כאשר היא תהיה בקלוז-אפ.

## ראו גם
* Shot Reverse Shot
* שוט הסחה
* Eye Line Match
* חיתוך על תנועה
* עריכה צולבת

קטגוריה:עריכת סרטים
קטגוריה:טכניקות אמנותיות
סיפורים לפני השינה

**סיפורים לפני השינה** (באנגלית: **Bedtime Stories**) הוא סרט קומדיית-פנטזיה אמריקאי לכל המשפחה בכיכובו של אדם סנדלר, משנת 2008. יצא לאקרנים ב-25 בדצמבר 2008.

## עלילה
העלילה מתמקדת בעיקר בסקיטר ברונסון (אדם סנדלר), איש תחזוקה במלון, שחולם להיות בעליו. מנהל המלון בארי (ריצ'רד גריפית'ס) מאכזב את סקיפר ונותן את המלון לבן זוגה של ביתו ויולט (טרסה פאלמר), קנדל (גיא פירס). כאשר סקיפר מתארח במסיבת היום הולדת של אחייניו: בובי (לורה אן קסלניג) ופטריק (ג'ונתן מורגן הייט), אחותו וונדי (קורטני קוקס) מבקשת ממנו לשמור עליהם למשך כמה זמן עד שהיא תחזור מנסיעת העסקים שלה. סקיפר משתדל ככל יכולתו לנסות להגיע בזמן לביתם לפני שהאומנת שלהם ג'יל (קרי ראסל) תלך ללימודיה. סקיפר נעזר בחברו עובד המלון מיקי (ראסל בראנד) כדי לשעשע את אחייניו ומגלה שהוא מסוגל בעזרת הסיפורים שיספר להם לפני השינה. תחילה בסיפור הראשון הוא משתמש בסוף רע ואומר להם שלפעמים אין סוף טוב, אך אחייניו מתעקשים שישנה את סוף הסיפור, סקיפר מנסה בשנית ובמקומו אחייניו ממציאים את הקטעים הטובים. למחרת לאחר כמה אירועים מוזרים שקרו כמו בסיפור שסיפרו, סקיפר מגלה שכל סיפור שאחייניו מספרים הופך למציאות ומנסה להשתמש בזה לטובתו. לאחר שאחייניו מגלים זאת הם מערימים עליו והופכים את הסיפור האחרון שלהם לסוף רע, סקיפר שמנסה לתקן את מצבו גורם לפיטוריו ובאותו זמן מגלה כי את המלון החדש יבנו במקום שבו יהרסו את בית הספר של בובי ופטריק, לבסוף סקיפר מגיע לבית הספר בזמן, דוחה את הריסתו, מדבר עם מנהלו ומזיז את מקום הבנייה החדש של בית המלון לשטח חדש. אחייניו שמגלים את אומץ ליבו סולחים לו ובנוסף סקיפר בונה בית מלון חדש משלו שם הוא יארח את אחייניו ופותח מערכת יחסים עם ג'יל.

## שחקנים ודמויות
* סקיטר ברונסון – אדם סנדלר
* ג'יל – קרי ראסל
* פטריק – ג'ונתן מורגן הייט
* בובי - לורה אן קסלינג
* מיקי - ראסל בראנד
* קנדל - גאי פירס
* וונדי - קורטני קוקס
* אספן - לוסי לולס
* בארי - ריצ'רד גריפית'ס
* ויולט - טרסה פאלמר

## קישורים חיצוניים
* 

## הערות שוליים

קטגוריה:סרטי 2008
קטגוריה:דיסני: סרטים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטים על ילדים
קטגוריה:סרטי וולט דיסני
קטגוריה:סרטי האפי מדיסון
קני ויין שפרד

**קני ויין שפרד** (באנגלית: **Kenny Wayne Shepherd**, נולד ב-12 ביוני 1977) הוא גיטריסט וזמר אמריקאי בסגנון הבלוז רוק.

מגזין Guitar דירג אותו במקום השלישי, לאחר בי בי קינג ואריק קלפטון.

## חייו
שפרד, שנולד בשרוופורט, לואיזיאנה הוא אוטודידקט, שבגיל שבע כבר החל לנגן בגיטרה קטעים של מאדי ווטרס, שהיו באוסף התקליטים של אביו. בגיל 13 הוא הוזמן להופיע בניו אורלינס, ולאחר שהוכיח את יכולותיו החליט להתמקד בנגינה כמקצוע. הקלטות דמו שביצע בהופעה בפסטיבל מקומי נשלחו לחברת התקליטים Giant Records, שהחתימה את שפרד הצעיר על חוזה.

את אלבום הבכורה הקליט שפרד כשהיה בן 17. האלבום זכה להצלחה מיידית, ומכר כ-500,000 עותקים, כמו גם להישאר 20 שבועות בצמרת 10 להיטי הבלוז של הבילבורד, כמו גם שישה סינגלים שהוציא לאחר מכן. הייתה זו הפעם הראשונה שבה סגנון הבלוז זכה למדרוג כה גבוה, ובמיוחד לנוכח העובדה שאת האלבום הוציא נער צעיר. שפרד זכה בארבע מועמדויות לפרס הגראמי וזכה בשני פרסי בילבורד ושני פרסים ע"ש אורוויל גיבסון.

שפרד ביצע מספר הופעות חימום ללהקות ולאמנים כהרולינג סטונז, לנרד סקינרד, אירוסמית', בוב דילן וואן היילן.

בספטמבר 2008, חברת פנדר הוציאה את גיטרת החותם של שפרד מדגם פנדר סטראטוקסטר.

בשנים האחרונות תיעד שפרד מסע ברחבי המדינה בחיפוש אחר נגני בלוז אותנטיים, ביניהם בי בי קינג, בריאן לי, באדי פלט, אטה בייקר, קלרנס בראון, הוברט סמלין, ג'רי מקיין, צ'סטר ארתור בורנט, פיינטופ פרקינס, הנרי טאונסנד ודייוויד אדוארדס.

## חיים אישיים
שפרד נישא לביתו היחידה של מל גיבסון, האנה, ב-16 בספטמבר 2006, ולהם שני ילדים. ילדם הראשון נולד באוקטובר 2007.

## דיסקוגרפיה

## קישורים חיצוניים

* 

## הערות שוליים

קטגוריה:גיטריסטים אמריקאים
קטגוריה:מוזיקאי בלוז
קטגוריה:אמריקאים שנולדו ב-1977
הגלריה הלאומית של אומבריה

**הגלריה הלאומית של אומבריה** (איטלקית: **Galleria Nazionale dell'Umbria**) היא מוזיאון ציורים לאומי איטלקי, הנמצא בפאלאצו דיי פריורי שבפרוג'ה שבמחוז אומבריה. מאז שנת 1878, האוסף ממוקם בקומות העליונות של הארמון, והוא כולל יצירות השייכות לסגנון האמנות הגותית.

האוסף כולל את הציורים החשובים אשר נעשו בהשפעת אסכולת הציור של אומבריה, מהמאה ה-14 עד המאה ה-16. הוא מוצג בעשרים ושלושה אולמות הארמון. האוסף היה ממוקם באקדמיה ללימודי הציור בעיר עד מחצית המאה ה-16. לאחר הכיבוש הצרפתי של העיר האוסף הועבר ממקומו באזור לעיר הבירה של המחוז, והציורים שהיו בבעלות מדינת האפיפיור עברו לבעלות האומה.

בשנת 1863 תוכנן כי האוסף יישא את שמו של הצייר פייטרו ואנוצ'י. לאחר שלא נמצאה אכסניה מתאימה לו, הוא מוקם בארמון, במרכז פרוג'ה. בשנת 1918 הוא קיבל את חסות מלך איטליה והגלריה כונתה על-שמו: Regia Galleria Vannucci.

האלבום המפורט של התערוכה כולל 36 עמודים ורובו כולל תמונות מהמסורת הנוצרית.

## קישורים חיצוניים

* 

קטגוריה:פרוג'ה
גלריה של אומבריה
קטגוריה:אמנות גותית
תמניון קטום

שמאל|ממוזער|250px|אוקטהדרון קטום
**תמניון קטום** או **אוקטהדרון קטום** הוא פאון ארכימדי שפאותיו הן שמונה משושים משוכללים ושישה ריבועים. לאוקטהדרון הקטום יש 24 קודקודים ו-36 מקצועות. הפאון הדואלי לתמניון הקטום הוא הקובייה הקיסית.

## מאפיינים

את התמניון הקטום אפשר לבנות מתמניון משוכלל שאורך מקצועו 3a, על ידי קיטום שש פירמידות ריבועיות ישרות, שאורך המקצוע של כל אחת מהן הוא a, מן הקודקודים שלו.

לפי משפט פיתגורס נקבל שגובה כל פירמידה שנקטמה הוא:
::h = \sqrt{e^2-\frac{1}{2}a^2}=\frac{\sqrt{2}}{2}a

נפח כל פירמידה שנקטמה הוא:
::V = \frac{1}{3}a^2h = \frac{\sqrt{2}}{6}a^3

ולכן הנפח הכולל שמוּסר מהתמניון עקב הקיטום הוא:  \sqrt{2}a^3.

שטח הפנים A והנפח V של תמניון קטום שאורך מקצוע שלו הוא a הוא:
:A = (6+12\sqrt{3}) a^2 \approx 26.7846097a^2
:V = 8\sqrt{2} a^3 \approx 11.3137085a^3.

## קישורים חיצוניים

* 

קטגוריה:פאונים ארכימדיים
צבעים לאומיים

**צבעים לאומיים** הם חלק מהסמלים הלאומיים של מדינה או ישות מדינית.

מדינות רבות אימצו לעצמן צבעים באופן רשמי והצבעים הללו מופיעים בהגדרות החוק. מדינות אחרות אימצו צבעים לאומיים דה פקטו על ידי שימוש רב בצבעים אלו. השימוש בצבעים לאומיים נרחב, מדגל המדינה וסמלי המדינה האחרים ועד לתלבושות וסמלי הנבחרות, המשלחות והנציגות שלה. לדוגמה, נבחרת הולנד משחקת פעמים רבות בצבע כתום.
גם התארגנויות על לאומיות מזוהות עם צבעים מסוימים: לדוגמה, צבעי דגל המרד הערבי הם אדום, שחור, לבן וירוק ולכן נבחרו צבעים אלו  כצבעי הלאומיות הכלל-ערבית.

## צבעים על-לאומיים

## הערות שוליים

*
קטגוריה:צבעים
טכניקום

**טכניקום** (ברוסית: **те́хникум**; באוקראינית: **те́хнікум**; בפולנית: **Technikum**) היה סוג של מוסדות להנחלת השכלה על-תיכונית בברית המועצות.

הטכניקום יועד להכשרת כמויות גדולות של עובדים בתעשייה, במקצועות מסובכים הדורשים הכשרה במסגרת גבוהה משל בית ספר תיכון, כמו עובדי אלקטרוניקה, או במקצועות הניהול הזוטר (כמו מנהלי עבודה, מפקחים טכניים וכיוצא בזה).

הטכניקום לא היה מוסד להשכלה גבוהה המעניק תארים אקדמיים.

לאחר התפרקות ברית המועצות נותרו מוסדות הטכניקום במספר ממדינות ברית המועצות לשעבר, אולם שמם של רוב המוסדות שנותרו הוסב ל"קולג'", כמקביל למוסד הקולג' הדו-שנתי במדינות המערב.

קטגוריה:מוסדות לימוד ומחקר
קטגוריה:רוסיה: חינוך
שלום חגי

**שלום חגי** (ידוע לעיתים גם כ**חגי שלום**; נולד ב-5 במאי 1946) הוא איש עסקים ישראלי וקצין צה"ל במילואים בדרגת אלוף, שכיהן כראש אגף הטכנולוגיה והלוגיסטיקה. כיום בעלי קבוצת הארגז ובעל השליטה בטיב טעם.

## ביוגרפיה
חגי נולד בלוב לגליה ורחמים חג'ג' ועלה עם משפחתו לישראל בשנת 1949. גדל במושב פורת. למד בפנימיה של חיל החימוש והוכשר כמכונאי טנקים. עם גיוסו לצה"ל בשנת 1963 שובץ כמכונאי בגדוד אייל של חיל התותחנים.

לאחר קורס קצינים חזר ב-1964 כקצין חימוש לגדוד אייל, הוא לחם עם הגדוד במלחמת ששת הימים. לאחר מכן מונה לקצין האחזקה בעוצבת סיני ולקצין החימוש של האגד הארטילרי 209 בעוצבת סיני, . במלחמת יום הכיפורים לחם כקצין חימוש באוגדה 146, אוגדת מילואים בפיקודו של משה פלד. לאחר המלחמה מונה לקצין החימוש של עוצבת סיני.

לאחר לימודים בטכניון מונה ב-1981 למפקד יחידת החימוש הפיקודית של פיקוד הצפון, ב-1984 מונה למפקד מצל"ח, ב-1987 מונה לסגן ראש אגף הטכנולוגיה והלוגיסטיקה ובשנים 1992 עד 1995 כיהן כראש האגף. חגי השתחרר מצה"ל ב-1996.

לאחר שחרורו החל לעסוק ביזמות בתחומי הנדל"ן והאבטחה וביוני 1996 מונה למנכ"ל חברת ארית תעשיות, חברה ציבורית בתחום התעשייה הביטחונית וטכנולוגיה מתקדמת. את החברה שרשמה הפסדים גבוהים קודם לכניסתו לתפקיד, הצליח חגי באמצעות תוכנית הבראה להחזיר לפסי רווחיות. לאחר השתלטות חברת יורוקל על ארית ב-1997, התפטר חגי מתפקידו כיו"ר הדירקטוריון.

חגי כיהן כדירקטור חיצוני בבנק הפועלים, יו"ר קרן מופת, קרן הון סיכון בשליטת יצחק תשובה ויו"ר חממת מיט"ב. בשנת 2000 רכש מידי ההסתדרות, יחד עם תשובה, את קבוצת הארגז לאחר שזו נקלעה למשבר וערך בה תהליך התייעלות מקיף. ב-2003 רכש את אחזקתו של יצחק תשובה והפך לבעלים יחיד. בנובמבר 2009 רכש חגי את השליטה ברשת המרכולים טיב טעם והוא מונה ליו"ר הרשת. באוגוסט 2010 השלימה רשת טיב טעם את השתלטותה על חברת מעדני מזרע ורשת כלי הבית DOMO. חגי כיהן כיו"ר דירקטוריון ומנכ"ל החברה עד 2011 ו-2012 בהתאמה.

ביוני 2010 מכר חגי את המגרש בו פעלו מפעלי הארגז בתל אביב תמורת 400 מיליון שקל. במקום נבנו זוג מגדלי המשרדים בני 40 קומות - "מגדלי אלון". קומת משרדים אחת במגדלים הייתה בבעלותו והוא מכר אותה תמורת 21 מיליון שקל ב-2018.

חגי סיים בהצטיינות תואר ראשון בהנדסת תעשייה וניהול בטכניון ותואר מוסמך במנהל עסקים עם התמחות במימון באוניברסיטת ניו יורק.

חגי שימש כמרצה ללימודי תואר שני במנהל עסקים באוניברסיטת בר-אילן במשך כשני עשורים.

במערכת הבחירות לכנסת החמש עשרה ולראשות הממשלה שימש כראש מטה הבחירות של אהוד ברק שנבחר לראשות הממשלה.

## קישורים חיצוניים
* 
* 
* 
* 

## הערות שוליים

קטגוריה:ישראלים ילידי לוב
קטגוריה:ראשי אט"ל
קטגוריה:אלופי צה"ל
קטגוריה:חיילי חיל החימוש
קטגוריה:אנשי עסקים ישראלים
קטגוריה:דירקטורים ישראלים
קטגוריה:מנכ"לים יוצאי שירות קבע בצה"ל
קטגוריה:עולים לאחר קום המדינה: 1948–1950
קטגוריה:משקיעי הון סיכון ישראלים
קטגוריה:חברי מפקדים למען ביטחון ישראל
קטגוריה:אנשי המושב
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:בוגרי אוניברסיטת ניו יורק
קטגוריה:ישראלים שנולדו ב-1946
אריה לוי (קצין)

**אריה לוי** (31 בינואר 1933 – 10 בדצמבר 2013) היה קצין צה"ל, שכיהן כקצין תותחנים ראשי (ספטמבר 1971 – ספטמבר 1973), כעוזר ראש אג"ם במלחמת יום הכיפורים וכמ"מ ראש האגף לאחריה, וכראש אגף האפסנאות בדרגת אלוף (אוקטובר 1974 – אוקטובר 1978).

## ביוגרפיה
לוי נולד ב-1933 בהונגריה. עלה לישראל במסגרת עליית הנוער ב-1949. התגייס לצה"ל לחיל התותחנים בשנת 1950. במהלך מבצע קדש (1956) שימש מפקד סוללה. בשנים 1961–1962 פיקד על גדוד תותחנים מוצנח 332 ולאחר מכן פיקד על גדוד 404, גדוד תומ"תים.

במלחמת ששת הימים (1967), בדרגת אלוף-משנה, היה מפקד תותחנים פיקודי של פיקוד צפון. לאחר המלחמה השתלם בארצות הברית, ועם שובו לישראל מונה למפקד בית הספר לתותחנות (ביסל"ת), ולאחר-מכן לראש מחלקת תכנון וארגון במטכ"ל.

בשנת 1971 מונה לקצין תותחנים ראשי, בדרגת תת-אלוף. בספטמבר 1973, ערב מלחמת יום הכיפורים מונה לעוזר ראש אגף המטה הכללי. לאחר התפטרותו של הרמטכ"ל דוד אלעזר כיהן לוי כממלא מקום ראש אג"ם. באוקטובר 1974 הועלה לדרגת אלוף, ומונה לראש אגף האפסנאות (אג"א, ידוע היום כ-אט"ל), בתקופת כהונתו בוצע ארגון מחדש באגף והוקם חיל התחזוקה. ב-1978 השתחרר משירות הקבע ומונה לראש משלחת משרד הביטחון בארצות הברית ובקנדה, תפקיד בו שירת עד 1982.

באוגוסט 1983 מונה למנכ"ל פז חברת הנפט, לאחר תקופת חפיפה ארוכה עם המנכ"ל היוצא.

ב-29 באפריל 2004 חתם על מכתב תמיכה של בכירי מערכת הביטחון בתוכנית ההתנתקות, הקובעת שהתכנית חיונית לביטחון ישראל.

לוי נפטר ב-10 בדצמבר 2013 בגיל 80 לאחר מאבק במחלת הסרטן. הותיר את אשתו חוה, בן ובת: עודד וגילת, ונכדים.

## קישורים חיצוניים

* אלוף אריה לוי באתר אגף הטכנולוגיה והלוגיסטיקה
* 
* אלדר גילרן, האלוף במיל' אריה לוי הלך לעולמו בגיל 81, גלי צה"ל, 10 בדצמבר 2013
* 
* נפטר האלוף אריה לוי, אתר "תמיד תותחן", 10 בדצמבר 2013
* 
* תא"ל (מיל') אברהם בר דוד, מפקד נערץ מדור הנפילים , **תמיד תותחן** 55 (ינואר 2014), 54, באתר "תמיד תותחן"

## הערות שוליים

קטגוריה:עולים לאחר קום המדינה: 1948–1950
קטגוריה:עולים בעליית הנוער
קטגוריה:ישראלים ילידי הונגריה
קטגוריה:קציני תותחנים ראשיים
קטגוריה:מפקדי בית הספר לתותחנות שדה
קטגוריה:מפקדי גדודים בחטיבה 282
קטגוריה:ראשי אט"ל
קטגוריה:אלופי צה"ל
קטגוריה:מנכ"לים ישראלים
קטגוריה:אישים הקבורים בבית הקברות הצבאי קריית שאול
קטגוריה:מפקדי תותחנים פיקוד הצפון
קטגוריה:ישראלים שנולדו ב-1933
קטגוריה:ישראלים שנפטרו ב-2013
נבחרת חוף השנהב בכדורסל

**נבחרת חוף השנהב בכדורסל** היא נבחרת הכדורסל הלאומית של חוף השנהב. מנוהלת על ידי התאחדות הכדורסל של חוף השנהב. 

נבחרת חוף השנהב נחשבת לנבחרת טובה בקנה מידה אפריקאי, אך חלשה ברמה העולמית. היא מתמודדת באופן רצוף באליפות אפריקה בכדורסל מאז שנת 1978, כאשר הופעת הבכורה שלה באליפות נערכה בשנת 1968.

לאחר שהפסידה פעמיים ברציפות ל בגמר אליפות אפריקה בשנים 1978 ו-1980, הצליחה חוף השנהב לזכות לראשונה באליפות בשנת 1981 לאחר ניצחון על  בגמר. 4 שנים מאוחר יותר אירחה חוף השנהב את אליפות אפריקה וזכתה בתואר בפעם השנייה, לאחר ניצחון על  בגמר.

ברמה העולמית נבחרת חוף השנהב לא הגיעה להישגים משמעותיים: חמש פעמים השתתפה הנבחרת באליפות העולם בכדורסל ובשתי הפעמים הראשונות סיימה במקום ה-13 בשנים 1982 ו-1986. כמו כן, הנבחרת מעולם לא התמודדה במשחקים האולימפיים.

## כל האולימפיאדות
* 1964 עד 2024 - לא העפילה

## כל אליפויות העולם

## כל אליפויות אפריקה

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
חוף השנהב
כדורסל
אאופבאו

**אָאוּפְבָּאוּ** (בגרמנית: **Aufbau**, מילולית: בנייה או הקמה) הוא עיתון יהודי בשפה הגרמנית, שראה אור לראשונה ב-1934 בניו יורק כעיתונם של אינטלקטואלים יהודים-גרמנים גולים, וכתבו בו אנשי רוח בולטים רבים. עד ל-2004 המשיך להתפרסם בניו יורק, ומאז פברואר 2005 הוא מתפרסם בציריך תחת השם "אאופבאו – הירחון היהודי".

## תולדות העיתון
ב-1 בדצמבר 1934 התפרסם אאופבאו לראשונה ללא תשלום כביטאונו של "המועדון היהודי גרמני", ומאוחר יותר של "מועדון העולם החדש", שניהם מועדונים של אינטלקטואלים יהודים גרמנים. במהרה הפך למקור החשוב ביותר למידע לפליטים דוברי גרמנית בארצות הברית, יהודים ולא יהודים כאחד, ושימש למהגרים מגרמניה ומאוסטריה במה להחלפת דעות ופלטפורמה תרבותית. במיוחד בתקופת הרייך השלישי הפך לכלי התקשורת העיקרי ליהודים שנמלטו מגרמניה לארצות הברית. הכוונה בשמו (לעיתים הופיע גם עם שם באנגלית, *Reconstruction*) הייתה לבנייתם מחדש של החיים היהודים-גרמנים בארצות הברית, בדומה לסיסמה הציונית "לבנות ולהיבנות".

עם חברי הדירקטוריון של העיתון נמנו בתקופות שונות אלברט איינשטיין, תומאס מאן ושטפן צווייג. במשך שנים ארוכות, מאז 1939, שימש מנפרד גיאורגה (נפטר ב-1965) העורך הראשי, שהתעקש על הופעת העיתון כשבועון.

עם האישים המפורסמים שכתבו בעיתון נמנים חנה ארנדט, מקס ברוד, מרטין בובר, אוסקר מריה גרף, לודוויג מרקוזה, הרטה פאולי, אלפרד פולגר, קורט ריס, גרשם שלום וקרל צוקמאייר.

כיום חבר העיתון בארגון הבינלאומי למדיה יהודית ולמדיה לפליטים "International Media Help".

ביוני 2004 העלתה הספרייה הלאומית הגרמנית עותקים דיגיטליים של כל גיליונות העיתון מהשנים 1934 עד 1950 לרשת האינטרנט, אך מסיבות של זכויות יוצרים העותקים הוסרו.

מכון ליאו בק סיפק דיגיטציה של גיליונות העיתון מראשיתו ב-1934 ועד 2004, והם זמינים בארכיון האינטרנט.

מאז ינואר 2005 התפרסם "אאופבאו" בציריך על ידי המוציא לאור Jüdische Medien AG, המפרסם גם את כתב העת "תכלס". כמקודם, ממשיך העיתון לייצג ערכים פלורליסטיים, הומניסטיים ואוניברסליים. ב-2009 התחלפה הבעלות על העיתון והוא מתפרסם על ידי המוציא לאור Serenada.

## קישורים חיצוניים

* 
* אאופבאו: הגיליונות הסרוקים משנים 1934–2004, בארכיון האינטרנט

* Andreas Mink, “Aufbau” – Reconstruction as a Mission , LBI News No. 93, November 6, 2013

## הערות שוליים

קטגוריה:עיתונות יהודית
קטגוריה:עיתונים בגרמנית
קטגוריה:ארצות הברית: עיתונים
קטגוריה:ציריך: תרבות
השריר כופף האצבעות העמוק

**השריר כופף האצבעות העמוק** (TA: Musculus flexor digitorum profundus, FDP) הוא שריר באמה, המכופף את אצבעות כף היד.

## תיאור
תחילתו של השריר בעצם הגומד ומעט גם בקרום הבין-גרמי (הממברנה בין החישור לגומד). השריר עמוק יותר מהשריר כופף האצבעות השטחי. לכופף האצבעות העמוק כמו גם לכופף האצבעות השטחי, יש ארבעה גידים ארוכים יחסית אשר נעים לאורך האמה ונכנסים לכף היד דרך מנהרת שורש כף היד, ונצמדים לחלק הכפי של עצמות האצבעות, לגלילים. השריר לא נאחז בעצמות האגודל.

גידי כופף האצבעות העמוק נאחזים בגלילים המרוחקים בעוד שגידי כופף האצבעות השטחי נאחזים בגלילים האמצעיים. קצות הגידים השטחיים של השריר השטחי מפוצלים לצורת V ששני ראשיו מחוברים משני צידי הגליל האמצעי. דרך המרווח שבצורת ה-V עוברים הגידים העמוקים של השריר העמוק ונמשכים עד לגלילים המרוחקים.

הפעולה העיקרית של השריר כופף האצבעות העמוק היא כיפוף של המפרק שבין הגלילים המרוחק, והוא מסייע בפעולות כיפוף של כל המפרקים מעליהם הוא עובר.

## עצבוב
השריר כופף האצבעות העמוק מעוצבב על ידי שורש העצב הצווארי השמיני (C8) ועל ידי שורש העצב החזי הראשון (T1) דרך הענף העצב הבין-גרמי הקדמי של עצב התווך ודרך עצב הגומד. הצד התיכון של השריר אשר מכופף את אצבעות 4 ו-5 מעוצבב על ידי עצב הגומד, ואילו הצד הצידי של השריר, אשר אחראי לכיפוף האצבעות 2, 3, ו-4, מעוצבב על ידי עצב התווך.

## תמונות נוספות

## קישורים חיצוניים

אצבעות עמוק כופף
נבחרת הרפובליקה המרכז-אפריקאית בכדורסל

**נבחרת הרפובליקה המרכז-אפריקאית בכדורסל** היא נבחרת הכדורסל הלאומית של הרפובליקה המרכז-אפריקאית. 

הנבחרת זכתה פעמיים באליפות אפריקה בכדורסל: בשנת 1974 אירחה הרפובליקה המרכז-אפריקאית את האליפות וניצחה בגמר את סנגל. בשנת 1987 זכתה שוב הנבחרת באליפות לאחר ניצחון בגמר על מצרים.
הנבחרת התמודדה פעם אחת במשחקים האולימפיים בשנת 1988 וסיימה במקום העשירי.
הנבחרת התמודדה פעם אחת באליפות העולם בכדורסל בשנת 1974 וסיימה במקום ה-14 האחרון.

לצד נבחרת זו פועלת נבחרת הרפובליקה המרכז-אפריקאית בכדורסל נשים.
## כל האולימפיאדות

## כל אליפויות העולם

## כל אליפויות אפריקה

## הערות שוליים

הרפובליקה המרכז-אפריקאית
קטגוריה:הרפובליקה המרכז-אפריקאית: ספורט
כבאביר

שמאל|ממוזער|250px|תקריב של המסגד
שמאל|ממוזער|250px|פנים המסגד
**כבאביר** (בערבית: **الكبابير**) היא שכונה במערב העיר חיפה, אשר ראשיתה בכפר ששכן באותו מקום. השכונה מזוהה עם בני הקהילה האסלאמית האחמדית. מסגד הקהילה וצריחיו הוא סימן ההיכר הבולט למרחוק. מקור שם השכונה במילה כובאר (וברבים כבאביר), שיח צלף בערבית. על פי סברה אחרת מקור השם הוא "כובברה" "בורות סיד", מקור פרנסתם של בוני הכפר.

## הקמת הכפר
ראשית הכפר בהגירתה של משפחת עודה מהכפר נעלין שבבנימין. אבי המשפחה וחמשת ילדיו נמלטו ב-1850 מהשומרון, ככל הנראה בשל חובת הגיוס לצבא העות'מאני. המשפחה הייתה מוסלמית סונית והשתייכה לזרם הסופי השאזלי אשר מרכזו היה בעכו. תחילה גרה המשפחה בכפר טירה שם היו להם קרובי משפחה, אך לאחר מכן עברה לגור במערה ביחד עם עדר הצאן, בשלוחה של הר הכרמל סמוך למקורות מים, בין נחל שיח ונחל עמיק. על פי הסברה הרווחת בכפר השתרע הכפר על פני השלוחה כולה, אך במפת פון מולינן מופיע השטח כאתר התיישבות עונתי בדרך כלל. בראשיתו, התנהל הכפר כקומונה, שבה כל אחד מהאחים עוסק במלאכתו ושכר עמלו נכנס לקופה משותפת. חלק מבני המשפחה התגייסו לצבא העות'מאני, חלקם עבד בבתי הזיקוק בחיפה ובבניית נמל חיפה. בתי הכפר נבנו סביב המערה שם הוקם ביתה הראשון של המשפחה. לפני הקמת מדינת ישראל התנגדו באופן פסיבי התושבים להקמתה, מחשש להשלכות על המיעוט הערבי, אך לאחר הקמתה השתלבו ואף ראו בה התגשמות נבואה בדבר גאולת העם היהודי.

רוב אדמות הכפר נרכשו (או הופקעו) במשך השנים והכפר נטמע בעיר חיפה. בסוף המאה העשרים החלו משפחות יהודיות להתגורר בכפר, וכיום ניכרת מצוקת דיור לדור החדש של בני הכפר.

בינואר 2024 החל להיסלל כביש גישה מכבאביר לרחוב שלמה המלך שבשכונת נווה דוד, כביש זה יאפשר יציאה נוספת מהכרמל לדרום חיפה. העבודות על הכביש מתוכננות להימשך שנתיים. הכביש יכלול מעבר אקולוגי בין נחל עמיק לנחל שיח.

## הצטרפות לאחמדים

ב-1924 הגיע לחיפה הח'ליף מירזא בשיר א-דין מחמוד אחמד בנו של מייסד העדה האיסלמית האחמדית מירזא ע'ולאם אחמד אל-קאדיאני. בני משפחת עודה התפללו במסגד איסתיקלאל בעיר התחתית של חיפה ושם פגשו את ג'לאל א-דין שמס, המבשר האחמדי מהודו. בני המשפחה החליטו להצטרף לקהילה האחמדית. בשנת 2018 נמנו בכפר כאלפיים נפשות; מהם כ-75% בני העדה האחמדית.

ב-17 במרץ 1928, הועבר "מרכז המשלחת האחמדית לארצות המזרח-התיכון" מדמשק לכבאביר. ב-1934 נחנך המסגד הראשון בכפר ובאותה שנה נפתח גם בית ספר (בהמשך ב-1978 נוסד גם בית ספר אלאחמדייה). ב-1979 נבנה מסגד חדש במקום הישן (שניהם נקראים **[[ג'אמע סיידנא מחמוד]]** - "אדוננו מחמוד" על שם הח'ליף השני של העדה). למסגד שני מינרטים שגובהם 35 מטרים והוא בנוי כמבנה מתומן המזכיר את צורת כיפת הסלע בירושלים.

## לקריאה נוספת
* יוסי בן-ארצי, **האחמדים ומרכזם בכבביר**, בתוך: אריאל, גיליון 37–39: חיפה ואתריה, עמ' 141–144

## קישורים חיצוניים

## הערות שוליים

*
קטגוריה:חיפה: שכונות
קטגוריה:רובע כרמל
קטגוריה:אתרי מורשת במחוז חיפה
גזה אנדה

**גזה אנדה** (בהונגרית: **Anda Géza**; 19 בנובמבר 1921 – 14 ביוני 1976) היה פסנתרן הונגרי, אשר יש הרואים בו את אחד מהפסנתרנים הגדולים במאה ה-20. אנדה, פרשן מהולל של רפרטואר קלאסי ורומנטי, נודע בעיקר בביצועיו והקלטותיו ליצירות מוצרט, אך הצטיין גם כפרשן של בטהובן, שומאן, ברהמס ובארטוק. בשיאו נחשב לאמן מרשים ביותר, הן ביפי נגינתו והן בטכניקה הטבעית והנקיה מפגמים, ששיוותה לקונצרטים שלו איכות יחידה במינה. עם זאת, מאז מותו בשנת 1976, בגיל חמישים וארבע, התפוגגו המוניטין שלו במידת מה ונשכחו. רוב הקלטותיו נעשו בחברת דויטשה גרמופון.
## ביוגרפיה

### ילדות ונעורים
אנדה נולד בשנת 1921 בבודפשט. אחרי שנות לימודיו הראשונות היה לתלמידם של ארנסט פון דוהנאני וזולטאן קודאי באקדמיה למוזיקה ע"ש פרנץ ליסט בבודפשט. בשנת 1940 זכה בפרס ליסט וכעבור שנה יצא לו שם בינלאומי בביצוע הקונצ'רטו השני לפסנתר של ברהמס. בשנת 1941 גם הופיע לראשונה עם הפילהרמונית של ברלין בניצוח וילהלם פורטוונגלר, שהכתירו בתואר ""טרובאדור של הפסנתר". ב-1943 השתקע בשווייץ.

### שנות הביניים
באמצע שנות ה-50 של המאה ה-20 הגיש אנדה כיתות אמן באוניברסיטת מוצרטיאום בזלצבורג וב-1960 התמנה למנהל כיתות האמן בלוצרן כמחליפו של אדווין פישר. אנדה נודע ביותר בפרשנותו ליצירות הפסנתר של שומאן. מילון גרוב החדש מציין לשבח את "הגרסאות הכריזמטיות של אנדה לבארטוק ושומן. אנדה נחשב באמת לפרשן ברטוק העיקרי בדורו, גם אם לפסנתרנים אחרים מאז מותו היו הקלטות מלהיבות יותר בעליל לקונצ'רטי של מלחין זה. אף כי אנדה ניגן מעט מאוד מוצרט בראשית הקריירה שלו, הרי ככל שהתבגר והבשיל היה לפרשן מוצרט מכובד ולמעשה, היה הפסנתרן הראשון שהקליט את כל מחזור הקונצ'רטי לפסנתר של מוצרט; הוא הקליט אותם בין 1961 ל-1969 ואף ניצח בעצמו על התזמורת מן הפסנתר.
"מראשית הקריירה שלו אפשר היה להגדיר את גזה אנדה כווירטואוז-פילוסוף. במסע החיפושים שלו, שאורכו כאורך חייו, אחר האיזון המושלם בין ראש ללב, בין אינטלקט לאינסטינקט, בחן פנים רבות של יצירת מוזיקה".

## לקריאה נוספת

*Andrew L. Simon: *Made in Hungary: Hungarian Contributions to Universal Culture*. Simon Publications LLC, , S. 92 (restricted online version (google books))

* אנדרו ל. סימון: "תוצרת הונגריה: תרומות הונגריות לתרבות הכלל-עולמית"

## קישורים חיצוניים

* דף הבית הרשמי של תחרות גזה אנדה בציריך
* 
* 
* 

## הערות שוליים




קטגוריה:פסנתרנים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:מהגרים מהונגריה לשווייץ
קטגוריה:הונגרים שנולדו ב-1921
קטגוריה:הונגרים שנפטרו ב-1976
הבה נעצב את שערנו בהתאם לאורח החיים הסוציאליסטי

[שמאל|ממוזער|250px|[צילום מסך של תוכנית הטלוויזיה, המראה שתי תסרוקות התואמות את הנחיות הממשלה]]
**הבה נעצב את שׂערנו בהתאם לאורח החיים הסוציאליסטי** (בקוריאנית: **사회주의적생활양식에 맞게 머리단장을 하자**) היא תוכנית ששודרה בתחנת הטלוויזיה הצפון קוריאנית KCTV בשנים 2004–2005, כחלק מהתעמולה שמנהלת ממשלת קוריאה הצפונית במטרה להנהיג במדינה קוד הופעה ולבוש.

כחלק ממאבקה של ממשלת קוריאה הצפונית נגד חדירת סממנים של תרבות המערב לתחומי המדינה, הנהיגה המדינה לאורך השנים איסורים שונים על פריטי לבוש המזוהים עם המערב (כגון ג'ינס) ותסרוקות שנתפסו כמערביות. גברים ששׂערם היה ארוך מדי לדעת המשטרה, נעצרו וסופרו בכוח. בשנת 2004 פתחה הממשלה בקמפיין שהורה על תספורות קצרות לגברים. נקבע כי אורך השׂער לגברים צריך להיות בין 1 ל-5 סנטימטרים, ועליהם להסתפר אחת ל-15 ימים. לגברים מקריחים הותר להאריך את שערם עד 7 סנטימטרים, כדי שיוכלו להסתרק בסגנון "הלוואה וחיסכון". כהצדקה למהלך נטען כי שׂער ארוך מפריע להתפתחות המוח הסוציאליסטי, משום שהוא מפריע להגעת חמצן למוח (אם כי הממשלה לא סיפקה הסבר לכך שנשים רשאיות לגדל את שׂערן).

כחלק מהקמפיין הוחל בשידור תוכנית הטלוויזיה, שכללה הצגתם של גברים בעלי תספורת תקינה וגברים שתספורתם אינה תקינה. הן אלה והן אלה הוצגו בשידור בשמותיהם, וכן צוין מקום מגוריהם או עבודתם. כך, למשל, הוצג בינואר 2005 אזרח ששׂערו כיסה את אוזניו, ועליו נאמר "הטעם התרבותי של החבר הזה אינו יכול שלא לעורר שאלות, כאשר הוא אינו מסוגל לחוש בושה בתסרוקתו. האם אנחנו יכולים לצפות מאדם בעל הלך מחשבה כל כך לא מסודר לבצע את חובותיו כהלכה?".

פעולה נוספת שננקטה כללה הצבת מצלמות נסתרות ברחובות פיונגיאנג, שתיעדו עוברי אורח. מנחה התוכנית ניגש למי שתועד כשתספורתו אינה הולמת, ונזף בו. לעיתים בא המנחה בטענות גם לאשתו של אותו אדם או לעמיתיו לעבודה, על שלא עשו די כדי שיסתפר.

התוכנית כללה חמישה פרקים.

## הערות שוליים

קטגוריה:קוריאה הצפונית: תרבות
קטגוריה:תספורות ותסרוקות
קטגוריה:תוכניות טלוויזיה
קטגוריה:תעמולה
פעולה אטומית

במדעי המחשב, **פעולה אטומית** היא רצף של פקודות מכונה או פקודת מכונה יחידה שיבוצעו על ידי מעבד, מבלי שיכולה להיעשות החלפת הקשר בזמן ביצוען ומבלי שרכיב אחר במחשב יוכל להבחין או לשנות משהו בכל מצב ביניים אלא רק במצב ההתחלתי או הסופי של הפעולה, למשל על ידי חסימת אפיק הנתונים. חלק מהפעולות האטומיות יכולות להצליח או להיכשל ואילו אחרות תמיד מצליחות.

פעולות אטומיות מהוות לעיתים תחליף יעיל יותר לשימוש במנעולים, ועל כן אלגוריתמים חסרי נעילות נדרשים לעשות שימוש בפעולות אטומיות.

## הצורך בפעולה אטומית
להמחשת הצורך בפעולה אטומית, נסתכל על הפשטה של הפקודות שמרכיבות את פעולת הקידום (הגדלה ב-1 של ערך בזיכרון, increment):
 1. התהליך קורא מהזיכרון את הערך שבמקום X
 2. התהליך מגדיל את הערך ב-1
 3. התהליך כותב למקום X את הערך החדש

כעת נסתכל על 2 תהליכים שמבצעים פעולת קידום על אותו מקום בזיכרון. כיוון שיש לנו מעבד יחיד, הרי שכדי ששני התהליכים יבצעו את הפעולה, חייבת להיות החלפת הקשר.

#### תרחיש ראשון (תקין)
 1. תהליך **א**' קורא מהזיכרון את הערך שבמקום X
 2. תהליך **א**' מגדיל את הערך ב-1
 3. תהליך **א**' כותב למקום X את הערך החדש
 מתבצעת **החלפת הקשר**
 4. תהליך **ב**' קורא מהזיכרון את הערך שבמקום X
 5. תהליך **ב**' מגדיל את הערך ב-1
 6. תהליך **ב**' כותב למקום X את הערך החדש

הערך גדל פעמיים: פעם על ידי תהליך א', ולאחר מכן פעם נוספת על ידי תהליך ב'. זו התוצאה הרצויה.

#### תרחיש שני (תוצאה שגויה)
 1. תהליך **א**' קורא מהזיכרון את הערך שבמקום X
 2. תהליך **א**' מגדיל את הערך ב-1
 מתבצעת **החלפת הקשר**
 3. תהליך **ב**' קורא מהזיכרון את הערך שבמקום X
 4. תהליך **ב**' מגדיל את הערך ב-1
 5. תהליך **ב**' כותב למקום X את הערך החדש
 מתבצעת **החלפת הקשר**
 6. תהליך **א**' כותב למקום X את הערך החדש
הערך גדל לבסוף רק פעם אחת: השינוי שביצע תהליך ב' נדרס על ידי הכתיבה לזיכרון של תהליך א'.
אם פעולת ההגדלה הייתה פעולה אטומית הרי שהחלפת ההקשר שהתבצעה אחרי שלב 2 לא הייתה אפשרית, והשגיאה הייתה נמנעת.

בעיבוד מקבילי הסיכון גדול עוד יותר כיוון שמספר מעבדים פועלים במקביל ועובדים על זיכרון משותף, על כן חשיבות השימוש בפעולות אטומיות גדלה.

## פעולות אטומיות נפוצות
מעבדים שונים במחשבים שונים מאפשרים פעולות אטומיות שונות. פעולות נפוצות הן:
* קידום – הוספת 1 (increment) או החסרת 1 (decrement) מיחידת זיכרון.
* השמה – החלפת ערך ביחידת זיכרון לערך חדש.
* השוואה והחלפה – החלפת ערך ביחידת זיכרון לערך חדש רק אם יש ערך מסוים ביחידת הזיכרון לפני ההחלפה. פעולה זו יכולה להיכשל.
* פעולות אריתמטיות – הפעלת פעולה אריתמטית על יחידת זיכרון (כגון הוספה, החסרה, הכפלה וכדומה).
* פעולות ביטים – הפעלת פעולת ביטים על יחידת זיכרון (כגון AND, OR, XOR וכדומה).
רוב הפעולות האטומיות מחזירות את הערך הקודם שהיה ביחידת הזיכרון לפני הפעולה.

## ראו גם
* מנעול (תוכנה)
* סמפור (מדעי המחשב)
* פעולה בוליאנית

## קישורים חיצוניים
* הצעה לפעולות אטומיות כחלק מהתקן הבא של שפת ++C
* [פעולות אטומיות במערכת ההפעלה חלונות](http://msdn.microsoft.com/en-us/library/ms686360(VS.85).aspx#ctl00_mainContentContainer_ctl35)

## הערות שוליים

קטגוריה:מערכת הפעלה
סוכנות מגנום

**סוכנות מגנום** (Magnum Photos) היא קואופרטיב בין-לאומי לצילום, השייך לצלמים החברים בו. לסוכנות משרדים בניו יורק, פריז, לונדון וטוקיו. בסוכנות חברים צלמים מכל רחבי העולם.

## היסטוריה
הסוכנות הוקמה בשנת 1947 על ידי הצלמים רוברט קאפה, אנרי קרטייה ברסון, דוד "שִים" סימור וג'ורג' רודג'ר, בתגובה לחוויותיהם במלחמת העולם השנייה.
 סוכנות מגנום היא בין הקואופרטיבים הראשונים לצילום, השייכים לצלמים עצמם. אחת המטרות של הסוכנות היא לאפשר לצלמים לעבוד באמצעות סוכנות, על כל היתרונות הגלומים בכך, מבלי לאבד את זכויות היוצרים על יצירותיהם.

מאז שהוקמה הסוכנות, הספיקו צלמיה לתעד אין ספור אירועים היסטוריים בכל רחבי העולם וכן תרבויות ונושאים שונים כגון שבטים באפריקה, שכונות עוני ומלחמות (ולעומת זאת גם את חיי הזוהר של המפורסמים). הסוכנות תפסה מקום של כבוד בעולם הצילום. לאורך השנים הוצגו התצלומים בתערוכות שונות של הסוכנות או של האמנים השונים וחלקם התפרסמו בזכות הצגתם במגזינים כגון נשיונל ג'יאוגרפיק. 
חלק גדול מן התצלומים מוצגים כיום בארכיון הסוכנות באתר האינטרנט שלה.

## קישורים חיצוניים

* 

* סוכנות מגנום

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:קואופרטיבים
קטגוריה:צילום
אברהם אורלי

**אברהם אורלי** (13 בינואר 1930 – 8 בנובמבר 1981) היה אלוף בצה"ל, מראשוני הצנחנים בצבא, כיהן כמתאם פעולות הממשלה בשטחים בשנים 1976 עד 1979.

## ביוגרפיה
אורלי נולד בצ'כוסלובקיה בשם אברהם ארליך. ב-1944 עלה לארץ ישראל באוניית המעפילים "פנצ'ו", והצטרף לאצ"ל. ב-1948 התגייס לצה"ל. היה מראשוני הצנחנים, השתתף בהקמת בית ספר לאימון צנחנים באחוזת שמואל שבחיפה ושימש כמדריך צניחה. שירת בגדוד 890 והשתתף ברוב פעולות התגמול בשנות ה-50. במבצע קדש שימש כמפקד פלוגה בגדוד הנח"ל המוצנח 88. לאחר המלחמה שימש כמפקד קורס צניחה בבית הספר לצניחה ולוחמה זעירה ובשנים 1957–1960 שירת כמפקד בית הספר.

אורלי שימש כמדריך במכללה הבין-זרועית לפיקוד ולמטה ובשנים 1968 עד 1971 כנספח צבאי באתיופיה. ב-1973 התמנה למפקד אזור רצועת עזה וקודם לדרגת תת-אלוף. בעקבות מלחמת יום הכיפורים מונה, בנוסף לתפקידו, לטפל בניהול האוכלוסייה האזרחית המצרית שנותרה בשטח שכבש צה"ל. ב-1975 התמנה לראש מינהל הסגל באגף כוח האדם. ב-1976 התמנה כאלוף למתאם הפעולות בשטחים וכיהן בתפקיד עד 1979. ב-1977 עמד בראש ועדת חקירה לבחינת אסון הנ"ד. השתחרר מצה"ל בפברואר 1979, והצטרף לחברה שעסקה בקשרי סחר בין ישראל למצרים.

אורלי נפטר במרכז הרפואי "שיבא" לאחר מחלה קשה, בגיל 51. הניח אשה, 3 בנות ובן.

## פעילותו כמתאם הפעולות בשטחים
לאחר ביקור נשיא מצרים סאדאת בישראל, בנובמבר 1977, החל סבב שיחות בין ישראל למצרים. האלוף אורלי הגיש לשר הביטחון עזר ויצמן מספר הצעות שמטרתן הייתה שילוב הפלסטינים במשא ומתן בין ישראל למצרים, בהן ארגון קבוצות של פלסטינים שיצורפו לשיחות בין ישראל למצרים ודיכוי קבוצות התומכות באש"ף. ויצמן שקל את קבלת ההצעות, אולם תהליך השלום בין ישראל למצרים עלה על שרטון והציבור הפלסטיני הפסיק לתמוך בו.

### תצהיר אורלי בבג"ץ בית אל
תצהיר של אברהם אורלי מנובמבר 1978 שימש כצידוק משפטי לתפיסה הביטחונית לפיה ההתנחלויות מהוות חלק ממערכת ההגנה המרחבית של צה"ל.

בשנת 1975 הפקיע מפקד אזור שכם קרקע חקלאית מעובדת של פלסטינים לצורך הקמת ההתנחלויות בית אל ובקעות. ב-23 בנובמבר 1978 עתרו 25 פלסטינים מבעלי הקרקע לבג"ץ, נגד ההפקעה. למענה המדינה לבג"ץ צורף תצהיר של אורלי, שבו נאמר כי המהלך הוא "חלק מהתפיסה הביטחונית של הממשלה, המבססת את מערכת הביטחון, בין היתר, על יישובים יהודיים." בתצהיר התייחס אורלי לחשיבותו הביטחונית של המושב רועי, שנקרא אז "בקעות ב'", כחלק מהאמצעים למניעת פיגועים: "מדובר בגיא המתחבר לנהר הירדן, בלב האזור שבו עוברות דרכי הגישה מהירדן והבקעה אל האזורים המאוכלסים ביהודה ושומרון... זהו ציר החדירה הנוח ביותר מירדן לישראל, ובאזור בוצעו מאות חדירות של חוליות מחבלים". בג"ץ קיבל את הדברים ודחה פה אחד את העתירה. התצהיר של אורלי צורף גם למענה לבג"ץ אלון מורה, מספר חודשים מאוחר יותר. השופט משה לנדוי דחה את הטענות כאילו הטיעונים הביטחוניים שהעלה אורלי באים לכסות על מניעים פוליטיים.
ממוזער|פינת זיכרות לאלוף אברהם אורלי בשכונת הצנחנים ברמת גן

## קישורים חיצוניים

* 

## הערות שוליים

קטגוריה:ישראלים ילידי צ'כוסלובקיה
קטגוריה:עולים במלחמת העולם השנייה
קטגוריה:מתאמי פעולות הממשלה בשטחים
קטגוריה:מושלי רצועת עזה
קטגוריה:אלופי צה"ל
קטגוריה:מפקדי פלוגות במלחמת סיני
קטגוריה:חיילי צה"ל במלחמת יום הכיפורים
קטגוריה:חיילי חיל הרגלים במלחמת סיני
קטגוריה:לוחמי האצ"ל
קטגוריה:נספחים צבאיים ישראלים במדינות אפריקה
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1930
קטגוריה:ישראלים שנפטרו ב-1981
אל-נאיר

**אל-נאיר** (בכתיב לועזי: **Al-Nair**) או **α בעגור** (נקרא גם **גליזה 848.2**) הוא הכוכב הבהיר ביותר בקבוצת הכוכבים עגור והוא אחד הכוכבים הבהירים בשמים. מקור שמו של הכוכב הוא מערבית, (النائر - אל-נאיר), קיצור של "אל נאיר אל דנב" - "הבהיר שבזנב" שכן קבוצת עגור נחשבה בחצי האי ערב לחלק האחורי של קבוצת דג דרומי ואל-נאיר ייצג חלק מזנב הדג.

## תכונות
אל-נאיר הוא תת-ענק כחול, מטיפוס ספקטרלי B7 IV במרחק של 101 שנות אור עם טמפרטורה של 13,500 קלווין, מסה של כ-4 מסות שמש ורדיוס פי 3.5 מרדיוס השמש. בהירות נראיתו היא מדרגה 1.73 כך שהוא מאיר בעוצמה של פי 165 מעוצמת ההארה של השמש בתחום האור הנראה ופי 380 אם כוללים גם את התחום העל-סגול. לאל-נאיר מהירות סיבוב גבוהה ואופיינית לכוכבים מסוגו - 236 ק"מ לשנייה כך שהוא משלים סיבוב סביב עצמו בכ-18 שעות. 

ספקטרום הפליטה של אל-נאיר הוא פשוט ביותר וכמעט ללא פסי בליעה ולכן מדידתו באמצעות ספקטרוסקופ מאפשרת את ניתוח הרכב החומר הבין-כוכבי בסביבת מערכת השמש. 

אל-נאיר נמצא בשלבי סיום התכת המימן שבליבתו להליום והוא יוצא מהסדרה הראשית בתהליך של התקררות והתנפחות עד שיהפוך לענק אדום.

## קישורים חיצוניים
* אל-נאיר באתר של ג'ים קלר
* 

קטגוריה:תת-ענקים מסוג B
קטגוריה:כוכבים בהירים
קטגוריה:קבוצת הכוכבים עגור
קטגוריה:קטלוג גליזה
ג'ון ברנט

**ג'ון ברנט** (באנגלית: **John Burnet**; 9 בדצמבר 1863 - 26 במאי 1928) היה קלסיקאי סקוטי.

## חייו ומחקריו
ברנט התחנך בבית הספר התיכון המלכותי באדינבורו (Royal High School), באוניברסיטת אדינבורו ובבייליול קולג' השייך לאוניברסיטת אוקספורד, שם הוא סיים תואר שני ב-1887. בשנים 1915-1890 עבד כעמית מחקר בקולג' מרטון באוניברסיטת אוקספורד; הוא היה פרופסור ללטינית באדינבורו; בין השנים 1892 ל-1926 הועסק כפרופסור ליוונית באוניברסיטת סנט אנדרוז. בשנת 1916 נבחר כחבר האקדמיה הבריטית. ב-1909 הוצע לברנט לקבל את הקתדרה ליוונית באוניברסיטת אוקספורד, אולם הוא לא נענה להצעה.

ב-1894 הוא נשא לאישה את מארי פארמר, בתו של ג'ון פארמר, שכתב את ההקדמה לאסופת המסות של ברנט Essays and Addresses, שראתה אור אחרי מותו.

ברנט נודע בשל מחקריו על אפלטון, בייחוד התזה שלו שלפיה הצורה שבה אפלטון מתאר את דמותו של סוקרטס בדיאלוגים שלו היא מדויקת מבחינה היסטורית וכי את ההשקפות הפילוסופיות המיוחדות לאפלטון ניתן למצוא רק במה שקרויים כיום הדיאלוגים המאוחרים. ברנט גם החזיק בדעה שסוקרטס היה קרוב מאוד בהשקפתו למסורת הפילוסופית היוונית הקדומה, שכיום נודעת באופן כללי כפילוסופיה קדם-סוקרטית; ברנט האמין שסוקרטס היה בצעירותו תלמידו של ארכלאוס, שהשתייך לאסכולה של אנכסגורס (Burnet 1924, vi).

בימינו עדיין מרבים לקרוא את עבודתו הפילולוגית של ברנט על אפלטון ומהדורותיו נחשבו לאוטוריטטיביות במשך מאה שנים. מלומדים עדיין מוקירים ונעזרים בפרשנויותיו לדיאלוגים האפלטוניים אותיפרון, אפולוגיה, קריטון, ופיידון. מיילס ברנייט (Myles Burnyeat), למשל, קורא לספרו של ברנט Plato: Euthyphro, Apology of Socrates, Crito "המהדורה הטובה ביותר שמצויה בידינו כיום".

## ספרים שכתב

**Early Greek Philosophy.*  London and Edinburgh: A. and C. Black, 1892.  4th edition, 1930.
** An online text of the 3rd edition (1920) of Early Greek Philosophy
**Greek Philosophy: Thales to Plato.* London, MacMillan, 1920.
**Platonism*.  Berkeley: University of California Press, 1928.
**Higher Education and the War*, 1917.
**Essays and Addresses*, 1930, includes a memoir by Godfrey Benson, 1st Baron Charnwood.
**"The Socratic Doctrine of the Soul", 1916.


## ספרים שערך וההדיר

**The Ethics of Aristotle*.  London: Methuen, 1900.  PDF
**Platonis Opera: Recognovit Brevique Adnotatione Critica Instruxit* (as Ioannes Burnet). Oxford: Oxford Classical Texts, 1900–1907.
**Plato: Phaedo.* Oxford: Clarendon, 1911.
**Plato: Euthyphro, Apology of Socrates, Crito.* Oxford: Clarendon, 1924.


## לקריאה נוספת

* The Dictionary of British Classicists, ed. Robert Todd, Bristol: Thoemmes Continuum, 2004. 


## קישורים חיצוניים
* [עבודותיו של ברנט](http://www.archive.org/search.php?query=creator:(%22burnet+john%22+OR+%22john+burnet%22)), Internet Archive 
* ג'ון ברנט, "הפילוסופיה היוונית הקדומה", טקסט אונליין (אנגלית)
* 
* 

## הערות שוליים

קטגוריה:בוגרי אוניברסיטת אדינבורו
קטגוריה:חוקרי העת הקלאסית
קטגוריה:בריטים שנולדו ב-1863
קטגוריה:בריטים שנפטרו ב-1928
באנדונג

**באנדונג** (באינדונזית: **Bandung**) היא עיר הבירה של מחוז מערב ג'אווה באינדונזיה. על פי מפקד האוכלוסין משנת 2020 אוכלוסיית העיר מנתה כ-2.444 מיליון תושבים וכ-8.42 מיליון במטרופולין, ובכך היא העיר הרביעית בגודלה באינדונזיה והמטרופולין השלישית בגודלה במדינה.

## גאוגרפיה
באנדונג שוכנת במרכז מחוז מערב ג'אווה בגובה 768 מטרים מעל פני הים, כאשר גובהה המקסימלי הוא 1,050 מטרים מעל פני הים בחלקה הצפוני וגובהה המינימלי הוא 675 מטרים בדרומה של העיר. באנדונג מרוחקת 115 ק"מ מדרום-מזרח לבירה ג'קרטה. האקלים בעיר קר באופן יחסי לשאר ערי אינדונזיה.

## היסטוריה
בעיר נמצאו עדויות אר ארכאולוגיות לפעילות פרה-היסטורית של הומו ארקטוס. העדות הראשונה לקיום העיר מתועדת לשנת 1488. במהלך המאה ה-17 וה-18 הגיעו סוחרים הולנדים מטעם חברת הודו המזרחית ההולנדית, והקימו את מרכזם בבאנדונג. למעשה, עד שנת 1942 הייתה העיר בשליטה הולנדית. זאת מלבד הפסקה קצרה בשנת 1809 כאשר נפוליאון בונפרטה כבש את הולנד ובכך שלט גם על מושבותיה. בזמן שלטונו, נפוליאון פקד לשפר את מערכות ההגנה כנגד האימפריה הבריטית. כתוצאה מכך, נסללה מערכת דרכים ענפה. בשנת 1880 נסללה רכבת בעיר, והובאו אליה עובדים זרים רבים מסין. במהלך המאה ה-19 העיר הייתה מרכז אזורי לגידול תה ולמרכז נופש לאירופאים. בשנות ה-20 של המאה ה-20 התפתחו תוכניות מטעם הממשל ההולנדי להעביר את בירת הקולוניה מג'קרטה לבאנדונג. בשל כך אף נבנו מבני ממשל בעיר, אך התוכנית נגנזה עם מלחמת העולם השנייה עצמאות אינדונזיה. בשנת 1945 לאחר הכרזת עצמאות אינדונזיה, באנדונג הוכרזה כבירת מחוז ג'אווה המערבית.

בשנת 1955 נערכה בעיר ועידת באנדונג, ועידת המדינות הבלתי מזדהות, רובן הגדול מאסיה ואפריקה, הראשונה, בסופה הכריזו המדינות על תמיכתן בצד הערבי בסכסוך הערבי-ישראלי.

## ערים תאומות
* 
* 
* 
* 
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

*
קטגוריה:אינדונזיה: ערים
קטגוריה:ג'אווה
קטגוריה:יישובים שהוקמו ב-1810
תת-ענק

**תת-ענק** הוא כוכב בהיר יותר מכוכבי הסדרה הראשית בעלי אותו ספקטרום, אך פחות בהיר מענקים. הגבולות בין כוכבים תת-ענקים ובין כוכבי הסדרה הראשית או כוכבים ענקים אינם חדים וישנם כוכבים שמסווגים כתת-ענקים בקטלוגים מסוימים בעוד בקטלוגים אחרים הם יסווגו אחרת.

## התפתחות

כאשר כוכב הסדרה הראשית מכלה את המימן שבליבתו, מפסיקים תהליכי ההיתוך הגרעיני בהדרגה והכוח המאזן את כוח המשיכה העצמי של הכוכב יורד. כתוצאה מכך ליבת הכוכב, המכילה ברובה הליום, מתכווצת והלחץ והטמפרטורה שבה עולים. השכבות החיצוניות של הכוכב לעומת זה מתקררות, אך התכווצות הליבה משחררת אנרגיה גרוויטציונית, שמאטה את ההתקררות. כאשר הלחץ והטמפרטורה עולים בשכבות שמקיפות את הליבה ועדיין מכילות אחוז גבוה של מימן, מתחיל היתוך של מימן להליום בשכבות אלו, מסביב לליבה. תהליך זה מגדיל בהדרגה את ליבת ההליום ומרחיק כלפי חוץ את השכבה בה ממשיכים תהליכי ההיתוך של המימן ובעקבותיה מתרחבות השכבות החיצוניות של הכוכב עוד ובהירותו עולה. בשלב זה עוזב הכוכב את הסדרה הראשית והופך לתת-ענק. המשך התהליך יחד עם האטת תהליכי ההיתוך יביאו להתנפחות והתקררות השכבות החיצוניות של הכוכב עד שיהפוך לענק אדום או כתום.

תקופת הקיום של כוכב כתת-ענק תלויה במסתו. כוכב דמוי השמש יתקיים מאות מיליוני שנים כתת-ענק בעוד כוכבים מסיביים יותר עשויים להתקיים תקופה קצרה בהרבה של מיליוני שנים ואף פחות ממיליון שנים.

השמש צפויה לעזוב את הסדרה הראשית ולהפוך לתת-ענק בעוד כ-5 מיליארד שנים.

## קישורים חיצוניים

*
קטגוריה:שלבים במחזור החיים של כוכבים
רכבל גיברלטר

שמאל|ממוזער|250px|הרכבל סמוך לתחנה העליונה על רקע המפרץ
**רַכֶּבֶל גיברלטר** (באנגלית מכונה בפשטות **The Cable Car**) הוא רכבל המוליך מתחנה הממוקמת בגרנד פרייד (Grand Parade) ליד נמל גיברלטר במערב בגיברלטר, דרך תחנת הביניים "מאורת הקופים" (Ape's Den), ועד ל"טופ אוף דה רוק" (Top of the Rock - משמעות השם "ראש הצוק") על גבעת סיגנל (Signal hill) במרכזו של צוק גיברלטר. גובהה של גבעת סיגנל הוא 387 מטר מעל פני הים, ולמרות כינויו של המקום, "ראש הצוק" הוא אינו הנקודה הגבוהה בצוק.

המרחק בין שתי התחנות הוא 673 מטר והפרש הגבהים ביניהן הוא 352 מטר. לאורך הכבל יש שלושה עמודים תומכים, והוא נע במהירות של 5 מטרים בשנייה. כל אחת משתי הקרוניות התלויות עליו מסוגלת לשאת 30 נוסעים בנוסף לנהג. 

ברכבל הראשון שהוקם בגיברלטר היה סל שיכול היה לשאת אדם בודד או מעט סחורה דוגמת תחמושת, ולהביאם עד לסוללת התותחים ששכנה בסמוך לתחנה העליונה של הרכבל הקיים. שרידי תחנת הרכבת העליונה הישנה שוכנים בסמוך מדרום לתחנה הקיימת. הרכבל הנוכחי נבנה בשנת 1966 על ידי חברה שווייצרית ושופץ בשנת 1986. 

מהתחנה העליונה של הרכבל נשקף נוף פנורמי לכל הכיוונים, ויש בה מסעדה, בית קפה וחנות מזכרות.

## גלריה

Gibraltar, Cable Car, Blick zur Bergstation.JPG|מראה העמודים והכבל
Gibraltar-detail.jpg|מפת גיברלטר והרכבל במרכזה
Gibraltar Cable Car 5.jpg|התחנה התחתונה


## קישורים חיצוניים

* 

קטגוריה:גיברלטר: תחבורה
גיברלטר
קלי מקדונלד

**קלי דורות'י מקדונלד** (באנגלית: **Kelly Dorothy Macdonald**; נולדה ב-23 בפברואר 1976) היא שחקנית קולנוע וטלוויזיה סקוטית, זוכת פרסי אמי ומועמדת שלושה פרסי גלובוס הזהב.

## ביוגרפיה
מקדונלד נולדה בעיר גלאזגו שבסקוטלנד. הוריה התגרשו כשהייתה ילדה, והיא גרה עם אמה ואחיה הצעיר בעיר ניוטון מירנס. היא למדה בבית הספר התיכון "איסטווד". משפחתה עברה ממקום למקום לעיתים תכופות.

כשהייתה בת 17 עזבה מקדונלד את ביתה ועברה להתגורר עם חברה בגלאזגו. בתקופה זו למדה בקולג', אך נשרה מהלימודים אחרי זמן קצר. היא הביעה התעניינות בלימודי משחק אך לא עשתה זאת.

## קריירה
מקדונלד עבדה כמוזגת בבר, כשראתה מודעה על מבחני קבלה לשחקנים לסרט טריינספוטינג, היא עברה את המבחן ומלאה בהצלחה את התפקיד של דאיין המפתה הקטינה של רנטון (יואן מקגרגור). הופעות נוספות שלה בסרטים היו ב"מדריך הטרמפיסט לגלקסיה" וב"למצוא את ארץ לעולם לא" בתפקיד השחקנית המגלמת את דמותו של פיטר פן. למקדונלד היה תפקיד חשוב גם בסרטו של רוברט אלטמן, "פארק גוספורד" בו שיחקה כמשרתת אישית.

תפקידיה הבולטים בטלוויזיה היו בדרמות של ה-BBC. ב-2003 השתתפה בסדרה "שם המשחק", דרמת מתח מאת פול אבוט. ב-2005 כיכבה בדרמה של ריצ'רד קרטיס, "הנערה בבית הקפה". שניהם בבימויו של דייוויד ייטס. על משחקה בסרט "הנערה בבית הקפה" זכתה מקדונלד בפרס אמי והייתה מועמדת לפרס גלובוס הזהב.

ב-2005 הופיעה מקדונלד בסרט "נני מקפי - קסם של אומנת", וכן בסרט "טריסטרם שנדי" בו שחקה את חברתו של השחקן סטיב קוגן. ב-2007 השתתפה מקדונלד בסרטם זוכה האוסקר של האחים כהן, "ארץ קשוחה" בו גילמה את אשתו של הדמות הראשית בסרט. למרות שהסוכן שלה חשב שהדמות לא התאימה לה, היא נאבקה לקבל את התפקיד. על תפקידה זה הייתה מועמדת לפרס באפט"א לשחקנית המשנה הטובה ביותר. ב-2008 גילמה את ד"ר פייג' מארשל בסרט "עמוק בגרון" עיבוד של קלארק גרג לרומן של צ'אק פלאניוק.

ב-2010 כיכבה מקדונלד בסדרת הטלוויזיה אימפריית הפשע בתפקיד מרגרט שרודר, אלמנה אירית צעירה ההופכת להיות המאהבת של נאקי תומפסון (סטיב בושמי).

מקדונלד התחתנה ב-2003 עם דאגלס פיין, נגן הבס של להקת טראוויס. בנם, פרדי פיטר פיין, נולד ב-9 במרץ 2008. בני הזוג חיים בלונדון.

## פילמוגרפיה

## קישורים חיצוניים

קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:שחקניות קולנוע וטלוויזיה סקוטיות
קטגוריה:מדבבות סקוטיות
קטגוריה:בריטיות שנולדו ב-1976
קטגוריה:בריטים שנולדו ב-1976
המנון אלג'יריה

**מתוך שבועה** (בערבית: **قسمًا**) הוא **[[המנון לאומי|ההמנון הלאומי]] של [[אלג'יריה]]**. הוא נכתב על ידי מופדי זכריא בשנת 1956, עת ישב בכלא השלטונות הקולוניאלים הצרפתים, ששלטו באותה עת באלג'יריה. ההמנון הולחן על ידי המלחין המצרי, מחמד פאוזי. ההמנון אומץ רשמית בשנת 1963, זמן קצר לאחר קבלת עצמאותה של אלג'יריה.

## מילות השיר

## ראו גם
* דגל אלג'יריה
* סמל אלג'יריה

## קישורים חיצוניים

* מילות ההמנון ותווי הלחן באתר נשיא אלג'יריה 

## הערות שוליים

קטגוריה:אלג'יריה: סמלים לאומיים
אלג'יריה
מטאמיקטיזציה

[שמאל|ממוזער|250px|הילה מסביב ל[תכליל (מינרלוגיה)|תכליל זירקון בביוטיט]]
**מטאמיקטיזציה** (מיוונית "מתערבב אחרת") היא תהליך טבעי המתבטא בהרס הדרגתי עד מוחלט של המבנה הגבישי של מינרל, והופך את המינרל לאמורפי. המינרל המושפע מתהליך זה מכונה מטאמיקטי.

מינרלים מסוימים מכילים לעיתים זיהומים שהם תרכובות רדיואקטיביות, וקרינת אלפא הנפלטת מתרכובות אלו אחראית להשחתת מבנה הגביש עקב ההפצצה הפנימית. ההשפעות של מטאמיקטיזציה הן נרחבות: מלבד שלילת תופעת השבירה הכפולה (אם הייתה קיימת במינרל קודם לכן), התהליך מנמיך את מקדם השבירה של המינרל, את קשיותו (כפי שנמדדת על ידי סולם מוס), ואת משקלו הסגולי. גם צבעו של המינרל מושפע מהתהליך: מינרלים שהם מטאמיקטיים הם בדרך כלל ירוקים או חומים. יותר מכך, מטאמיקטיזציה מטשטשת את הרצועות בספקטרום הבליעה של המינרל. באופן מעורר סקרנות ובלתי מוסבר, התכונה היחידה שמטאמיקטיזציה אינה משנה היא הנפיצה. כל החומרים המטאמיקטיים הם רדיואקטיביים בעצמם, חלקם אפילו בצורה מסוכנת.

דוגמה למינרל מטאמיקטי הוא הזירקון. נוכחות אטומי אורניום ותוריום המחליפים בגביש את הזירקוניום היא הגורם להרס שגורמת הרדיואקטיביות במקרה זה. דוגמיות שאינן מושפעות מהתהליך מכונות "זירקון גבוה" (*high zircon*), בעוד שהדוגמיות המטאמיקטיות מכונות "זירקון נמוך" (*low zircon*). דוגמיות המצויות בין שני הקצוות מכונות "זירקון ביניים". מינרלים נוספים שלגביהם ידוע כי הם עוברים מטאמיקטיזציה כוללים את האלניט, האקאניט, התוריט והטיטניט. האקאניט נמצא תמיד כשהוא מטאמיקטי לחלוטין שכן תוריום ואורניום הם חלק חיוני בנוסחה אמפירית של המינרל.

ניתן להחזיר למינרלים מטאמיקטיים את המבנה הגבישי ואת התכונות הנגזרות ממנו באמצעות תהליך חישול ממושך.

תופעה הקשורה לתהליך המטאמיקטיזציה היא יצירת ההילה הצבעונית (באנגלית pleochroic halo) סביב תכלילים זעירים של זירקון בתוך גבישים של ביוטיט או מינרל אחר. ההילות הכדוריות נוצרות מקרינת חלקיקים מהאורניום או התוריום שבתכלילים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מינרלוגיה
בית הכנסת הגדול של הוסיאטין

**בית הכנסת הגדול של הוסיאטין** (נקרא גם Festungs-Schule) הוא בית כנסת לשעבר בהוסיאטין אשר בגליציה שבאוקראינה.
בית הכנסת הגדול של הוסיאטין הוא דוגמה נדירה של בתי הכנסת שנבנו על מבצרים וסגנונו כסגנון הרנסאנס.
כיוון שנבנה בסגנון מיוחד לבתי כנסת ועוד על מבצר, בית כנסת זה זכה לביקורות חיוביות: ש. אנ-סקי אמר על בית הכנסת שהוא בין הנפלאים והענוגים שבגליציה. ועומר ברטוב כינה אותו מצוין.
## היסטוריה
בית הכנסת נבנה במאה ה-16 והגיע לפריחה במאה ה-19 יחד עם הגעת החסידות, בית הכנסת אף שימש את חסידי הוסיאטין
אך כמו הקהילה היהודית בית הכנסת החל להתדרדר ממלחמת העולם הראשונה, מעזיבת האדמו"ר מהוסיאטין ירד מספר המתפללים עד שכמעט נזנח לאחר ההגליות של הרוסים והפוגרומים.
בין מלחמות העולם בית הכנסת זכה לעדנה חדשה, אך לתקופה קצרה, עד הכיבוש על ידי גרמניה הנאצית. עם הגעת הנאצים ב-9 באוגוסט 1941 החלו הגרמנים להקשות על היהודים לערוך תפילות בבית הכנסת עד שהקהילה חוסלה לחלוטין במרץ 1942, ובית הכנסת ננטש, נבזז ונהרס.
הרוסים, ששחררו את העיר, החליטו ב-1972 (בניגוד לפעילותיהם בשאר מבני הדת) לשפץ את בית הכנסת ולהקים בו מוזיאון.
נכון ל-2009, קרסה תקרת בית הכנסת והמבנה עומד נטוש.

## תמונות

*1920
*2007

## הערות שוליים

הוסיאטין
הוסיאטין
קטגוריה:חסידות הוסיאטין
הוסיאטין
הוסיאטין
נבחרת מרוקו בכדורסל

**נבחרת מרוקו בכדורסל** היא נבחרת הכדורסל הלאומית של מרוקו. מנוהלת על ידי התאחדות הכדורסל של מרוקו. 

נבחרת מרוקו הייתה אחת הנבחרות החזקות באפריקה בשנות ה-60 ואף זכתה באליפות אפריקה בשנת 1965.
בשנת 1968 השתתפה הנבחרת במשחקים האולימפיים בפעם היחידה בתולדותיה וסיימה במקום ה-16 האחרון, לאחר שהפסידה בכל תשעת משחקיה בטורניר.
נבחרת מרוקו ניסתה פעם אחת להעפיל לאליפות אירופה בכדורסל בשנת 1975, אך לא הצליחה לאחר שהשיגה ניצחון אחד בלבד על ויילס החלשה והובסה ביתר ארבעת משחקיה נגד שווייץ, רומניה, הולנד ומערב גרמניה. מאז לא ניסתה הנבחרת להעפיל שוב לאליפות אירופה.
הנבחרת סיימה במקום השלישי באליפות אפריקה בשנת 1980 ומאז לא הצליחה לסיים בין שלוש הראשונות ביבשת.
עם זאת, היא שומרת על רצף השתתפות באליפות זו החל משנת 1999.
נבחרת מרוקו מעולם לא העפילה לאליפות העולם בכדורסל.

## כל האולימפיאדות

## כל אליפויות העולם
* 1950 עד 2027 - לא העפילה

## כל אליפויות אפריקה

## כל אליפויות אירופה
* 1937 עד 1973 - לא השתתפה
* 1975 - לא העפילה
* 1977 עד 2009 - לא השתתפה

## הערות שוליים

מרוקו
כדורסל
התפלגות מותנית

בסטטיסטיקה ובתורת ההסתברות, **התפלגות מותנית** היא ההתפלגות של משתנה מקרי בעל התפלגות משותפת עם משתנה מקרי אחר בהינתן ערכו של המשתנה המקרי האחר. כלומר יהיו X, Y  שני משתנים מקריים בעלי התפלגות משותפת. אזי **התפלגות המותנית** של 
Y בהינתן X  – מסומנת כהתפלגות של Y \mid X – היא ההתפלגות של Y כאשר ערכו של X ידוע וקבוע.

עבור התפלגות בדידה, ההתפלגות המותנית מוגדרת על ידי הסתברות מותנית של פונקציית ההסתברות, כלומר: P(Y=y \mid X=x), באופן הבא:

:P(Y = y \mid X = x) = \frac{P(X=x\ \cap Y=y)}{P(X=x)}= \frac{P(X = x \mid Y = y) P(Y = y)}{P(X = x)}

באופן דומה, עבור התפלגות רציפה, פונקציית הצפיפות תוגדר על ידי  f_Y ( y \mid X=x) באופן הבא:

:f_Y(y \mid X=x) = \frac{f_{X, Y}(x, y)}{f_X(x)}= \frac{f_X(x \mid Y=y)f_Y(y)}{f_X(x)}  ,
:כאשר f_X(x) ו-f_Y(y) הן ההתפלגויות השוליות של f_{XY}(x,y) .

## התניה ב[[סיגמא-אלגברה]]

קטגוריה:סוגי התפלגויות